
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Εισαγωγή με το καθεστώς προσωρινής εισαγωγής 
υλικών συσκευασίας ετοίμων, για τη συσκευασία 
παραγωγών ή εγχωρίων προϊόντων που εξάγονται 

σε τρίτες χώρες. 

Προϋποθέσεις και διαδικασία για την απαλλαγή από 
το φόρο προστιθέμενης αξίας των εγχωρίων υλι¬ 
κών συσκευασίας, που τίθενται υπό το καθεστώς 
της προσωρινής εισαγωγής, προκειμένου να εξα¬ 


χθούν σε τρίτη χώρα. 2 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Δ. 1759/111 (1) 


Εισαγωγή με το καθεστώς προσωρινής εισαγωγής υλι¬ 
κών συσκευασίας ετοίμων, για τη συσκευασία παρά- 
γωγων ή εγχωρίων προϊόντων που εξάγονται σε τρί¬ 
τες χώρες. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 14 του ΚΑΝ. ΕΟΚ 
3599/82 «Για το καθεστώς προσωρινής εισαγωγής». 

2. Τις διατάξεις των άρθρων 7 παρ. 3 (στ) και 21 του 
Ν. 1642/86 «Για την Εφαρμογή του Φόρου Προστιθέ¬ 
μενης Αξίας και άλλες διατάξεις» όπως τροποποιήθηκε 
με τις διατάξεις του Ν. 2093/92 «Διαρρυθμίσεις στην 
έμμεση Φορολογία και άλλες διατάξεις» (ΦΕΚ 181/ 
25.11.92). 

3. Τις διατάξεις του αρ. 97 του Ν. 1684/87 «Για την 

απαλλαγή από τον ΦΠΑ .... β) των προσωρινά εισαγο- 
μένων αγαθών.». 

4. Την αριθμ. Υ. 1847/1078399/1182/7.8.92 κοινή 
απόφαση Πρωθυπουργού και Υπουργού Οικονομικών 
«Ανάθεση Αρμοδιοτήτων Υπουργού Οικονομικών 
στους Υφυπουργούς», αποφασίζουμε: 


ΚΕΦΑΛΑΙΟ ΠΡΩΤΟ: 

ΥΛΙΚΑ ΣΥΣΚΕΥΑΣΙΑΣ ΤΡΙΤΩΝ ΧΩΡΩΝ 
Αρθρο 1 

1. Έτοιμα υλικά συσκευασίας, τρίτων προς την ΕΟΚ 
χωρών τα οποία εισάγονται προσωρινά για τη συσκευα- 

1 αία και εξαγωγή εκτός του τελωνειακού εδάφους της 
Κοινότητας εγχωρίων προϊόντων ή και προϊόντων που 
προέρχονται από το καθεστώς ενεργητικής τελειοποί¬ 
ησης, παραλαμβάνονται από τους εξαγωγείς των ανω¬ 
τέρω προϊόντων με αναστολή καταβολής των εισαγωγι¬ 
κών δασμών των λοιπών επιβαρύνσεων και του Φόρου 
Προστιθέμενης Αξίας (Καθεστώς προσωρινής Εισαγω¬ 
γής)· 

2. Με το ίδιο καθεστώς παραδίδονται και τα έτοιμα 
υλικά συσκευασίας τρίτων χωρών, τα οποία συνεισάγο- 
νται μετά των εμπεριεχομένων εμπορευμάτων, που 
προορίζονται να παραληφθούν με το καθεστώς ενερ¬ 
γητικής τελειοποίησης, με τον όρο ότι τα παραπάνω 
υλικά, μετά την αποσυσκευασία των εμπεριεχομένων 
εμπορευμάτων θα επανεξαχθούν, από τους ίδιους 
τους παραλήπτες, κενά ή αφού συσκευαστούν σ’ αυτά 
εγχώρια ή παράγωγα προϊόντα, σε τρίτη χώρα. 

3. Στην έννοια των «ετοίμων υλικών συσκευασίας» 
υπάγονται εκείνα στα οποία δεν απαιτείται ουδεμία ερ¬ 
γασία, προ της συσκευασίας, προκειμένου να κατα¬ 
στούν κατάλληλα γι αυτήν. 

Αρθρο 2 

Γ ια την εξασφάλιση της είσπραξης του συνόλου των 
επιβαρύνσεων που έχουν ανασταλεί, κατά την παρά¬ 
δοση των υλικών συσκευασίας κατατίθεται οπωσδή¬ 
ποτε τραπεζική εγγύηση καλύπτουσα τις κοινοτικές 
απαιτήσεις τουλάχιστον. 

Οι λοιπές επιβαρύνσεις είναι δυνατόν να καλύπτο¬ 
νται με προσωπική εγγύηση. 

Αρθρο 3 

1. Το καθεστώς προσωρινής εισαγωγής, με το οποίο 

παραδίδονται τα έτοιμα υλικά συσκευασΐας τρίτων χω¬ 
ρών τερματίζεται, εφόσον τα υλικά αυτά επανεξαχθούν 
σε τρίτη χώρα εντός των προθεσμιών που καθορίζονται 
από τη διάταξη τουαρ. 14παρ. 5 του ΚΑΝ. ΕΟΚ. 3599/ 
82. 

Δηλαδή, 

α) Υλικά συσκευασΐας, εισαχθέντα πλήρη, λαμβά¬ 
νουν προθεσμία επανεξαγωγής, έξι μηνών, απαγορευ- 
ομένης οιασδήποτε παράτασης μεγαλύτερης των 
τριών μηνών, 

β) Υλικά συσκευασΐας, εισαχθέντα κενά, λαμβάνουν 
προθεσμία επανεξαγωγής τριών μηνών, απαγορευομέ- 
. νης οιασδήποτε παράτασης, μεγαλύτερης των τριών 
μηνών. 

2. Οι κατά τ’ ανωτέρω παρατάσεις χορηγούνται εγ- 
γράφως από την Τελωνειακή αρχή παράδοσης, κατόπιν 
εγγράφου αιτήσεως, εμπρόθεσμα υποβαλλομένης και 
μετά προηγούμενη διαπίστωση της ύπαρξης των υλι¬ 
κών στις αποθήκες του παραλήπτη. Εκπρόθεσμα αιτή¬ 
ματα ή και αιτήματα για χορήγηση παρατάσεων, πέραν 
των ανωτέρω υποβάλλονται στην υπηρεσία μας. 

3. Επίσης, το καθεστώς τερματίζεται, εφόσον εντός 
των χορηγηθεισών προθεσμιών, τα υλικά τεθούν σ' ένα 
από τα καθεστώτα: τελωνειακής αποταμίευσης, ελευ- 
θέρας ζώνης ή κοινοτικής διαμετακόμισης, όπως αυτό 
ορίζεται από το άρθρο 28 παρ. 1 ΚΑΝ. ΕΟΚ. 3599/82. 

Αρθρο 4 

1. Τ’ ανωτέρω υλικά συσκευασΐας είναι δυνατόν, 
ύστερα από έγγραφη έγκριση της αρμόδιας Τελωνεια- 
κής αρχής, της παραλαβής, να μεταφέρόνται σε εξα- 
γωγικά κέντρα, που βρίσκονται στην ίδια ή άλλη Τελω- 
νειακή Περιφέρεια. 

2. Η πίστωση των διασαφήσεων εισαγωγής, στις πε¬ 
ριπτώσεις εξαγωγής μέσω τρίτων υλικών συσκευασΐας 
παραδοθέντων βάσει παρούσας, θα γίνεται με αντί¬ 
γραφα διασαφήσεων εξαγωγής αυτών από τον τρίτο 
εξαγωγέα, εφόσον διαπιστώνεται η τήρηση των όρων 
και προϋποθέσεων που τίθενται με την ΕΔΥΟ Η. 459/ 
88 . 

Αρθρο 5 

1. Μετά τη λήξη της προθεσμίας επανεξαγωγής και 
εφόσον τα υλικά συσκευασΐας δεν έχουν λάβει έναν 
από τους προορισμούς τερματισμού του καθεστώτος 
προσωρινής εισαγωγής, η Τελωνειακή αρχή προχωρεί 
στην υπέρ αυτής κατάπτωση της Τραπεζικής εγγύη¬ 
σης, εφόσον εντός μηνός από της λήξης της προθε¬ 
σμίας, ο εισαγωγέας των υλικών, δεν αναγγείλει την 
επανεξαγωγή αυτών, λαμβάνοντας επί πλέον τα μέτρα 
της ΕΔΥΟ αριθμ. θ. 2846/92. 

2. Για την εξασφάλιση της είσπραξης του συνόλου 
των επιβαρύνσεων, οι παρασχεθείσες εγγυήσεις, πρέ¬ 
πει να καλύπτουν εκτός των δασμών, των λοιπών επι¬ 


βαρύνσεων και του Φ.Π.Α, που ισχύουν κατά την ημε¬ 
ρομηνία αποδοχής της διασάφησης εισαγωγής και το 
σύνολο των τελών εκπρόθεσμης καταβολής, όπως 
αυτά διαμορφώνονται μέχρι του χρόνου λήξης των αρχι¬ 
κών ή κατά παράταση προθεσμιών επανεξαγωγής. 

3. Τα τέλη εκπρόθεσμης καταβολής υπολογίζονται 
σε ποσοστό 3% επί του συνόλου των επιβαρύνσεων - 
αφαιρουμένου από αυτό των εισαγωγικών δασμών - για 
κάθε μήνα, από τον χρόνο εισαγωγής, μέχρι του χρόνου 
καταβολής. 

Αρθρο 6 

Όταν τα υλικά συσκευασΐας προέλευσης τρίτων χω¬ 
ρών αποστέλλονται προς άλλο κράτος - μέλος της Κοι¬ 
νότητας, προκειμένου να τεθούν σ’ ελεύθερη κυκλο¬ 
φορία στο Κράτος - μέλος αυτό, καταβάλλεται κατά 
την αποστολή τόσον ο εισαγωγικός δασμός που ίσχυε 
την ημερομηνία αποδοχής της σχετικής διασάφησης 
εισαγωγής των υλικών αυτών, όσο και οι λοιπές επιβα¬ 
ρύνσεις. 

ΚΕΦΑΛΑΙΟ ΔΕΥΤΕΡΟ: 

ΥΛΙΚΑ ΣΥΣΚΕΥΑΣΪΑΣ ΕΟΚ 

Άρθρο 7 

1. Με αναστολή είσπραξης του Φ.Π.Α. είναι δυνατόν 
εφόσον ζητηθεί να παραδίδονται υλικά συσκευασΐας, 
πλήρη ή κενά, κοινοτικών χωρών, τα οποία αποστέλλο- 
νται για αποσυσκευασία των εμπεριεχομένων εμπο¬ 
ρευμάτων ή και για τη συσκευασία παράγωγων ή εγχω¬ 
ρίων προϊόντων και εμπορευμάτων, τα οποία προορίζο¬ 
νται να εξαχθούν του Τελωνειακού εδάφους της κοινό¬ 
τητας. 

2. Υλικά συσκευασΐας αποστελλόμενα πλήρη, είναι 
δυνατόν να εξαχθούν μετά την αποσυσκευασία από τον 
ίδιο,παραλήπτη κενά ή και πλήρη παράγωγων ή και εγ- 

* χωρίων προϊόντων, σε τρίτη χώρα. 

Άρθρο 8 

1. Η προθεσμία εξαγωγής κοινοτικών υλικών συ- 
σκευασίας δεν μπορεί να υπερβαίνει το προβλεπόμενα 
από το άρθρο 7 παρ. 3 περ. (στ) του Ν. 1642/86, όπως 
προστέθηκε από τη διάταξη του άρ. 1 παρ. 4 του Ν. 
2093/92 (ΦΕΚ 181/25.11.92) διάστημα. Δηλαδή: 

α) κατά την εισαγωγή χορηγείται προθεσμία επανε¬ 
ξαγωγής 12 μηνών 

β) Παράταση της αρχικής ανωτέρω προθεσμίας κατά 
ένα εξάμηνο χορηγείται κατόπιν εμπρόθεσμης αίτη¬ 
σης, από το αρμόδιο Τελωνείο παράδοσης, μετά προη¬ 
γούμενη διαπίστωση της ύπαρξης των υλικών στις απο¬ 
θήκες του παραλήπτη. 

2. Η κατα τ’ ανωτέρω δυναμένη να χορηγηθεί δέκα 
οχτάμηνη προθεσμία εξαγωγής, είναι δυνατόν να πα- 
ραταθεί με απόφασή μας, εφόσον υποβληθεί προ της 

παρόδου του 1 βμήνου, αίτηση μέχρι της συμπλήρωσης 
είκοσι τεσσάρων μηνών από της εισαγωγής. 

Αρθρο 9 

1. Κοινοτικά υλικά συσκευασίας δύναται να παραδί- 
δονται με το καθεστώς προσωρινής εισαγωγής, υπό 
τον όρον της παροχής προσωπικής εγγύησης ίσης 
προς το σύνολο του Φ.Π.Α., η είσπραξη του οποίου 
αναστέλλεται, μέχρι λήξης της προθεσμίας εξαγω¬ 
γής. 

2. Στην κρίση της Τελωνειακής Αρχής εναπόκειται η 
παροχή άλλου είδους εγγύησης, εφόσον συντρέχουν 
τόσο κατά το χρόνο παράδοσης των υλικών λόγοι, όσο 
και κατά το χρόνο παράτασης της αρχικής προθε¬ 
σμίας. 

Αρθρο 10 

Οι προβλέψεις των άρθρων 1 παρ. 3, αρ. 4 και .αρ. 5 
παρ. 2 και 3 ισχύουν και για-τα υλικά του παρόντος κε¬ 
φαλαίου. 

Γ. ΚΕΦΑΛΑΙΟ ΤΡΙΤΟ: 

Κοινοτικές ρυθμίσεις 

Αρθρο 11 

Η πίστωση των διασαφήσεων εισαγωγής των υλικών 
συσκευασίας πραγματοποιείται: 

α) με αντίγραφα διασαφήσεων εξαγωγής ή ανάλογα 
με τον τρόπο τερματισμού του καθεστώτος, του αντί¬ 
στοιχου Τελωνειακού παραστατικού, στα οποία πρέπει 
να δηλώνεται το παραστατικό εισαγωγής. 

β) επαλήθευσης της ταυτότητας των υλικών που 
εξάγονται προς εκείνα που παραδόθηκαν. 

Αρθρο 12 

Τα κατά τ’ ανωτέρω υλικά συσκευασίας είναι δυνα¬ 
τόν, κατόπιν αιτήσεως του εισαγωγέα, υποβαλλομένης 
εμπρόθεσμα να καταστραφούν σύμφωνα με τις διατά¬ 
ξεις των άρθρων 28 και 29 του ΚΑΝ. ΕΟΚ. 3599/82 και 
κατά την προβλεπόμενη διαδικασία του άρθρου 37 του 
Ν. 1676/86. 

Αρθρο 13 

Σύμφωνα με τους όρους και τις προϋποθέσεις της 
παρούσας απόφασης παραδίδονται τα υλικά συσκευα¬ 
σίας, που απαριθμούνται στο αρ. 14 ΚΑΝ. ΕΟΚ 3599/ 
87. 

Άρθρο 14 

1. Η παρούσα απόφαση ισχύει και εφαρμόζεται από 
1.1.93 

2. Η Α.Υ.Ο. Δ. 417/91 καταργείται από 1.1.93. 

3. Υλικά συσκευασίας παραδοθέντα βάσει της ως 
άνω καταργουμένης Α.Υ.Ο, πρέπει να έχουν λάβει έναν 
από τους προορισμούς τερματισμού του καθεστώτος 


εντός των προθεσμιών που τους έχουν χορηγηθεί κατά 
την παράδοσή τους. 

Άρθρο 15 

Κάθε παράβαση των διατάξεων της παρούσας, τιμω¬ 
ρείται κατά τις προβλέψεις του άρθρου 37 παρ. 1 και 6 
του Ν. 1402/83, όπως αντικαταστάθηκε με το άρθρο 
13 του Ν. 1567/1985 και διατηρήθηκε σε ισχύ με το 
άρθρο 39 του Ν. 1676/86. 

Άρθρο 16 

Η παρούσα να δημοσιευθεί στην Εφημερίδα της Κυ¬ 
βέρνησης. 

Αθήνα, 23 Δεκεμβρίου 1992 

Ο ΥΦΥΠΟΥΡΓΟΣ ' 

ΚΩΝ. ΓΙΑΤΡΑΚΟΣ 
-+- 

Αριθ. Δ. 1760/112 (2)" 

Προϋποθέσεις και διαδικασία για την απαλλαγή από το 
φόρο προστιθέμενης αξίας των εγχωρίων υλικών 
συσκευασίας, που τίθενται υπό το καθεστώς της 
προσωρινής εισαγωγής, προκειμένου να εξαχθούν 
σε τρίτη χώρα. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 21 παρ. 1 περ. ε εδ. (αα) 
του Νόμου 1642/86, όπως τροποποιήθηκε με τη διά¬ 
ταξη του άρθρου 1 παρ. 30 του Ν. 2093/92 (ΦΕΚ 181 / 
25.11.92) Διαρρυθμίσεις στην έμμεση Φορολογία και 
άλλες διατάξεις. 

2. Τις διατάξεις του Κανονισμού ΕΟΚ 3599/82 για το 
καθεστώς προσωρινής εισαγωγής. 

3. Τη διάταξη του άρθρου 58 παρ. 3 του Ν. 1642/86. 

4. Την κοινή απόφαση Πρωθυπουργού και του 
Υπουργού Οικονομικών αρ. Υ.1847/1078399/1182/ 
7.8.92 «Ανάθεση αρμοδιοτήτων Υπουργού Οικονομι¬ 
κών στους Υφυπουργούς», αποφασίζουμε: 

Άρθρο 1 

1. Εγχώρια υλικά συσκευασίας, μπορούν να παραδί- 
δονται στο εσωτερικό της χώρας με αναστολή καταβο¬ 
λής του φόρου Προστιθέμενης Αξίας, σε εξαγωγείς εγ¬ 
χωρίων ή παράγωγων προϊόντων, εφόσον ζητηθεί από 
αυτούς προκειμένου να συσκευασθούν και εξαχθούν 
σε τρίτη χώρα από τους ίδιους τα ανωτέρω προϊό¬ 
ντα. 

2. Εγχώρια υλικά συσκευασίας, κατά την έννοια της 
προηγούμενης παραγράφου, νοούνται τα υλικά εκείνα 
που έχουν παραχθεί από πρώτες και βοηθητικές ύλες 
που δεν προέρχονται από οποιοδήποτε τελωνειακό κα¬ 
θεστώς, δεν υπόκεινται σε δασμούς και λοιπές φορο¬ 
λογικές επιβαρύνσεις, αλλά η προμήθειά τους έχέι γίνει 

από την ελεύθερη (εσωτερική) αγορά. 

Αρθρο 2 

Η διαδικασία που ακολουθείται για την απαλλαγή 
από το φόρο προστιθέμενης αξίας των εγχωρίων υλι¬ 
κών συσκευασίας που υπάγονται στο καθεστώς προ¬ 
σωρινής εισαγωγής, καθορίζεται ως εξής: 

1.0 ενδιαφερόμενος αγοραστής-εξαγωγέας, με αί¬ 
τησή του, που υποβάλλεται εις διπλούν, ζητάει από το 
αρμόδιο του τόπου εγκαταστάσεων του Τελωνε ίου, την 
υπαγωγή του στο καθεστώς της προσωρινής εισαγω¬ 
γής, δηλώνοντας παράλληλα τα είδη και τις ποσότητες 
των Υλικών Συσκευασίας που θα προμηθευτεί από την 
εγχώρια αγορά και θα εξαχθούν από τον ίδιο, για την 
εκπλήρωση του εξαγωγικού του προγράμματος σε τρί¬ 
τες χώρες. 

2. Για τις επιχειρήσεις που έχουν έδρα την Αθήνα, 
Πειραιά και Θεσσαλονίκη, αρμόδια Τελωνεία ορίζονται 
αντίστοιχα τα Τελωνεία Αθηνών, Β' Πειραιά και Β' Θεσ¬ 
σαλονίκης. 

3. Οι πιο πάνω τελωνειακός αρχές εξετάζουν εάν 
συντρέχουν στο πρόσωπο του ενδιαφερομένου οι ίδιες 
προύπθέσεις που απαιτούνται και για τα έισαγόμενα 
όμοια υλικά συσκευασίας (ΑΥΟ Δ. 1759/ 
111/23.12.92) και στη συνέχεια κάνει πράξη 
στην αίτηση ότι «ΕΓΚΡΙΝΕΤΑΙ Η ΠΑΡΑΛΑΒΗ», παραδί- 
δοντας το ένα αντίγραφο στον ενδιαφερόμενο, ενώ το 
άλλο παραμένει στο αρχείο της, αφού σημειωθεί επ’ 
αυτών η χορηγούμενη προθεσμία επανεξαγωγής, που 
καθορίζεται σύμφωνα με τη διάταξη του άρθρου 4 της 
παρούσας. 

4. Η εξαγωγική δυναμικότητα κρίνεται βάσει των 
εξαγωγών που ο αγοραστής - εξαγωγέας των εγχώριων 
υλικών συσκευασίας πραγματοποίησε τον προηγού¬ 
μενο χρόνο σε συνδυασμό με τις τρέχουσες εξαγωγι- 
κές του υποχρεώσεις. 

5. Ο προμηθευτής παραδίδει τα υλικά συσκευασίας 
στον αγοραστή-εξαγωγέα με θεωρημένο «τιμολόγιο 
πώλησης-δελτίο αποστολής» ή «τιμολόγιο» στο οποίο 
απαραίτητα αναφέρονται: 

α) τα στοιχεία του αγοραστή-εξαγωγέα και ο αριθ¬ 
μός φορολογικού μητρώου του, 
β) η αρμόδια οικονομική εφορία στην οποία ο αγορα¬ 
στής - εξαγωγέας φορολογείται, 
γ) το είδος, η ποσότητα, η δασμολογική κλάση και η 
αξία των υλικών συσκευασίας, 
δ) ο Φόρος προστιθέμενης αξίας που αναλογεί, 
ε) ο αριθμός της αίτησης με την οποία εγκρίθηκε 
στον εξαγωγέα η υπαγωγή του στο καθεστώς. 

6. Για τη λειτουργία, εφαρμογή και τερματισμό του 
καθεστώτος το παραπάνω αναφερόμενο φορολογικό 
στοιχείο «τιμολόγιο πώλησης-δελτίο αποστολής» ή τι¬ 
μολόγιο είναι οριστικό. 

7. Ο αγοραστής-εξαγωγέας ή εξουσιοδοτημένος 
εκπρόσωπός του μεταβαίνει στο χωρικά αρμόδιο για 


τον έλεγχο και παρακολούθησή του Τελωνείο και κατα¬ 
θέτει: 

α) παραστατικό έγγραφο με τίτλο «ΑΙΤΗΣΗ ΥΠΑΓΩ¬ 
ΓΗΣ ΕΓΧΩΡΙΩΝ ΥΛΙΚΩΝ ΣΥΣΚΕΥΑΣΙΑΣ ΣΤΟ ΚΑΘΕ¬ 
ΣΤΩΣ ΠΡΟΣΩΡΙΝΗΣ ΕΙΣΑΓΩΓΗΣ». 

Στο παραστατικό αυτό, που είναι έντυπο ειδικά 
γραμμογραφημένο και του οποίου η προμήθεια γίνεται 
από το αρμόδιο Τελωνείο, ο αγοραστής-εξαγωγέας 
συμπληρώνει όλα τα στοιχεία που αναφέρονται στο 
σχετικό «Τιμολόγιο πώλησης - Δελτίο αποστολής» ή τι¬ 
μολόγιο, το οποίο επισυνάπτεται στο εν λόγω παρα¬ 
στατικό, στο οποίο γίνεται επίσης μνεία του παραπάνω 
φορολογικού στοιχείου. 

β) Εγγύηση, που προβλέπεται από τις διατάξεις του 
άρθρου 36 του Ν. 1676/86, η οποία καλύπτει το φόρο 
προστιθέμενης αξίας που αναλογεί. 

γ) Αντιπροσωπευτικό δείγμα των Υλικών Συσκευα¬ 
σίας που με ευθύνη του αγοραστή - εξαγωγέα προσκο¬ 
μίζεται στο τελωνείο αυτό. 

8. Το Τελωνείο καταχωρεί την «ΑΙΤΗΣΗ Υπαγωγής 
Εγχώριων Υλικών Συσκευασίας στο καθεστώς προσω¬ 
ρινής εισαγωγής» σε ειδικό βιβλίο που ανοίγεται για το 
σκοπό αυτό και δίνει στην αίτηση το σχετικό αριθμό κα- 
ταχώρησης. 

Το παραπάνω παραστατικό αποτελεί από τη στιγμή 
αυτή επίσημο Τελωνειακό Παραστατικό. 

9. Το ίδιο παραπάνω Τελωνείο προβαίνει στην επα¬ 
λήθευση των αναφερομένων υλικών συσκευασίας κά¬ 
νοντας σχετική πράξη επαλήθευσης στο παραστατικό 
και παράλληλα χρεώνει το φόρο προστιθέμενης αξίας 
που αναλογεί στην αξία των παραπάνω υλικών συ¬ 
σκευασίας. 

10. Η επαλήθευση γίνεται με βάση το αντιπροσω¬ 
πευτικό δείγμα που με ευθύνη του έχει προσκομίσει, ο 
αγοραστής - εξαγωγέας, με δυνατότητα καθολικού τε¬ 
λωνειακού ελέγχου, όπου αυτό κρίνεται απαραίτητο. 

Σε περίπτωση που για λόγους αντικειμενικής αδυνα¬ 
μίας είναι αδύνατη η προσκόμιση δείγματος, η επαλή¬ 
θευση πραγματοποιείται στις εγκαταστάσεις του αγο¬ 
ραστή - εξαγωγέα. 

11. Εφόσον στην Αίτηση έχουν επισυναφθεί φορο¬ 
λογικά στοιχεία («τιμολόγια πώλησης - δελτία αποστο¬ 
λής» ή τιμολόγια) από περισσότερους προμηθευτές, το 
αρμόδιο Τελωνείο χορηγεί στον αγοραστή - εξαγωγέα, 
ισάριθμα αντίγραφα κάνοντας στο καθένα από αυτά 
μνεία του κατά περίπτωση προμηθευτή, προς τον 
οποίο προορίζεται να παραδοθεί εντός της προθε¬ 
σμίας έκδοσης του πιστωτικού τιμολογίου και παράλ¬ 
ληλα σχετική πράξη στο πρωτότυπο περί της χορήγη¬ 
σης του αντιγράφου αυτού. 

12. Ο προμηθευτής επισυνάπτει υποχρεωτικά το 
κατά τ’ ανωτέρω εκδιδόμενο αντίγραφο της αίτησης 
στο στέλεχος του πιστωτικού τιμολογίου που εκδίδει 
για την έκπτωση του φόρου που αναλογεί και είχε ανα- 

1 360α- 


γραφεί στο σχετικό «τιμολόγιο πώλησης - δελτίο απο¬ 
στολής» ή τιμολόγιο προκειμένου να οριστικοποιηθεί η 
απαλλαγή των ειδών που παραδόθηκαν. Το πιστωτικό 
τιμολόγιο εκδίδεται το αργότερο εντός προθεσμίας 
σαράντα (40) ημερών από την έκδοση του σχετικού αρ¬ 
χικού τιμολογίου. 

Αρθρο 3 

Η πίστωση του παραστατικού «ΑΙΤΗΣΗ ΥΠΑΓΩΓΗΣ 
ΕΓΧΩΡΙΩΝ ΥΛΙΚΩΝ ΣΥΣΚΕΥΑΣΙΑΣ ΣΤΟ ΚΑΘΕΣΤΩΣ 
ΠΡΟΣΩΡΙΝΗΣ ΕΙΣΑΓΩΓΗΣ» γίνεται με αντίγραφο δια¬ 
σάφησης εξαγωγής ή άλλου ισοδύναμου τελωνειακού 
παραστατικού ανάλογα με τον τρόπο τερματισμού του 
καθεστώτος. 

Αρθρο 4 

Η προθεσμία μέσα στην οποία τα παραλειφθέντα 
υλικά συσκευασίας πρέπει να εξαχθούν ή γενικότερα 
να λάβουν έναν από τους προορισμούς τερματισμού 
του καθεστώτος της ενεργητικής τελειοποίησης, κα¬ 
θορίζεται κατά τον ίδιο τρόπου που προβλέπεται και για 
τα εισαγόμενα υλικά συσκευασίας, που παραλαμβάνο- 
νται με το καθεστώς της προσωρινής εισαγωγής 
(ΑΥΟΔ. 1759/111/23.12.92). 

Για την παρούσα περίπτωση η παραπάνω προθεσμία 
υπολογίζεται από την ημερομηνία αποδοχής του παρα¬ 
στατικού «ΑΙΤΗΣΗ ΥΠΑΓΩΓΗΣ ΕΓΧΩΡΙΩΝ ΥΛΙΚΩΝ 


ΣΥΣΚΕΥΑΣΙΑΣ ΣΤΟ ΚΑΘΕΣΤΩΣ ΠΡΟΣΩΡΙΝΗΣ ΕΙΣΑ¬ 
ΓΩΓΗΣ». . 

Αρθρο 5 

Στις περιπτώσεις που τα έτοιμα εγχώρια υλικά συ- 
σκευασίας δεν εξαχθούν μέσα στην χορηγηθείσα προ¬ 
θεσμία ή γενικότερα δεν λάβουν εμπρόθεσμα ένα από 
τους προορισμούς τερματισμού του καθεστώτος ει- 
σπράττεται, από το αρμόδιο Τελωνείο, ο φόρος προ¬ 
στιθέμενης αξίας αυτών, που δεν είχει καταβληθεί, 
όπως αυτός προκύπτει από το παραστατικό «ΑΙΤΗΣΗ 
ΥΠΑΓΩΓΗΣ ΕΓΧΩΡΙΩΝ ΥΛΙΚΩΝ ΣΥΣΚΕΥΑΣΙΑΣ ΣΤΟ 
ΚΑΘΕΣΤΩΣ ΠΡΟΣΩΡΙΝΗΣ ΕΙΣΑΓΩΓΗΣ» στο οποίο εί¬ 
ναι χρεωμένος, προσαυξανόμενος με 3% κατά μήνα, 
όπως τούτο ειδικότερα προβλέπεται από τις ισχύουσες 
διατάξεις (Αρ. 97 Ν. 1684/87). 

Αρθρο 6 

Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως. 

Η Α.Υ.Ο. Ε.63/6/26.1.87 καταργείται με την πα¬ 
ρούσα που ισχύει από 1.1.1993. 

Αθήνα, 23 Δεκεμβρίου 1992 

Ο ΥΦΥΠΟΥΡΓΟΣ 

Κ. ΓΙΑΤΡΑΚΟΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

λειτουργούν καθημερινά από 8.00’ έως 13.30' 

ΤΕΕΕΧ 

22.3211 ΥΡΕΤ <3Η 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης; Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


1 ----- 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 



ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 
β) » » » Β' 


Δρχ. 

» 


γ) » » » Γ' » 

δ) » » » Δ' » 

ε) » » » Αναπτυξιακών Πράξεων » 

στ) » » » Ν.Π.Δ.Δ. » 

ζ) » » » ΠΑΡΑΡΤΗΜΑ » 

η) » » » Δελτ. Εμπ.& Βιομ. Ιδ. » 

θ) » » » Αν. Ειδικού Δικαστηρίου » 

ι) » » » Α.Ε. & Ε.Π.Ε. » 

ια) Για όλα τα Τεύχη εκτός ΤΑΕ-ΕΠΕ » 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


15.000 

Δρχ. 

750 

30.000 

» 

1.500 

10.000 

» 

500 

30.000 

» 

1.500 

20.000 

» 

1.000 

10.000 

» 

500 

5.000 

» 

250 

10.000 

» 

500 

3.000 

» 

150 

200.000 

» 

10.000 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





